สู่ขวัญคน เอิ้นขวัญควาย ในงานทุ่งศรีเมืองอุดรธานี สร้างกำลังใจให้ชาวเกษตร
นายศักดา เกตุแก้ว นายสุชัมบดี ขาวขำ รองนายก อบจ.อุดรธานี เป็นประธาน พร้อมด้วยคณะผู้บริหาร อบจ.อุดรธานี เข้าร่วมพิธี สู่ขวัญคน เอิ้นขวัญควาย ในนิทรรศการวิถีคนวิถีควาย ณ งานทุ่งศรีเมืองอุดรธานี ประจำปี 2564 โดยมี ดร.ทศพร ศรีศักดิ์ นายกสมาคมอนุรักษ์และพัฒนาควายไทยแห่งประเทศไทย และหน่วยงานที่เกี่ยวข้อง ทั้งภาครัฐและเอกชน เข้าร่วมฯการสู่ขวัญ ถือเป็นประเพณีของชาวอีสานตั้งแต่โบราณ เพื่อสร้างขวัญกำลังใจให้กับบุคคล ชุมชนและสังคม ในการดำรงชีวิต โดยมีคติคำสอนต่างๆ และเป็นการสืบสานวัฒนธรรมประเพณี ในวันนี้จึงมีการจัดพิธีสู่ขวัญคน เอิ้นขวัญควายขึ้น มีเกษตรกรนำควายเข้าร่วม อาทิ เอกมงคล หัวแก้ว ช้างอุดร แก้วขวัญ แปดแสน กะทิ กะปิ เป็นต้น มูลค้ารวมสูงกว่า 200 ล้านบาท และยังมีการแสดงของควาย สร้างความตื่นเต้นให้กับประชาชนที่เข้าร่วมงานนายศักดา เกตุแก้ว รองนายก อบจ.อุดรธานี กล่าวว่า การกระตุ้นเศรษฐกิจในปัจจุบันต้องไม่ลืมรากฐานวิถีชีวิตของท้องถิ่น จึงอยากสืบสานให้พี่น้องประชาชนได้เห็นถึงวัฒนธรรมประเพณีอันดีงามและความผูกพันของคนและควายที่มีความรักแน่นแฟ้น นอกจากนี้ การสู่ขวัญคน เอิ้นขวัญควาย ยังเป็นการสร้างขวัญกำลังใจให้กับเกษตรกร(ชาวนา) หลังจากฤดูเก็บเกี่ยวและเพื่อความเป็นมงคลต่อเกษตรกรผู้เลี้ยงสัตว์ ตระหนักให้เห็นความสำคัญของสรรพชีวิต อีกทั้งประชาสัมพันธ์ถึงการจัดงานทุ่งศรีเมืองจังหวัดอุดรธานี กระตุ้นเศรษฐกิจและการท่องเที่ยวต่อไป